**Prilog 7.b**

**OBRAZLOŽENJE POSEBNOG DIJELA FINANCIJSKOG PLANA 2024.-2026.**

Razdjel:**109 MINISTARSTVO PRAVOSUĐA I UPRAVE**

Glava:**10965**

Aktivnost:**6380003**

Broj RKP-a: **20778** Razina: **11**

Matični broj: **01228226** Šifra djelatnosti: **8423**

Naziv obveznika: **ŽUPANIJSKI SUD U** Razdjel: **109**

**SLAVONSKOM BRODU** Šifra grada/opć.: **396**

Pošta i mjesto: **35000** **SLAVONSKI BROD** OIB: **88717538459**

Ulica i kućni broj: **TOME SKALICE 2**

**PRIHODI I PRIMICI**

U 2024.godini planirano je ukupno 1.960.662 EUR prihoda. Od tog iznosa 1.960.051 EUR se odnosi na prihode iz nadležnog proračuna, a 611 EUR na vlastite prihode od najma prostora za samoposlužni caffe aparat, te prihoda od fotokopiranja u spisu. Navedeni prihodi se koriste za plaćanje dijela računa za uredski materijal i energiju.

U 2025. godini planira se ukupni prihod od 1.888.812 EURod čega se 1.888.201 EUR planira iz nadležnog proračuna, te vlastiti prihod od 611 EUR.

U 2026. godini planira se prihod iz nadležnog proračuna od 1.855.704 EUR, te 611 EUR vlastitih prihoda.

**RASHODI I IZDACI**

**2024.-2026.**

**PLAĆE I DOPRINOSI**

U Županijskom sudu u Slavonskom Brodu i u Stalnoj službi Požega zaposleno je na dan 30.09.2023. ukupno 49 djelatnika: od toga je zaposleno 14 sudaca, 26 službenika, te 9 namještenika.

Do kraja godine bit će zaposlene još 2 djelatnice odjela za pružanje psihološke podrške žrtvama kaznenih djela, pa će do kraja godine broj zaposlenih biti 51 zaposlen.

Bruto plaća suca iznosi cca. 3.700 eura, a doprinos za zdravstveno osiguranje iznosi 615 eura. Ukupan trošak plaće za jednog suca mjesečno iznosi 4.315 eura što za njih 14 na godišnjoj bazi daje iznos od 470.400 eura za bruto plaće, te 103.320 eura za doprinose za zdravstveno osiguranje. Bruto plaća službenika iznosi cca.1400 eura mjesečno, a doprinos za zdravstveno osiguranje 231 euro. Ukupan trošak plaće službenika iznosi 1631 euro mjesečno što na godišnjoj razini za 28 službenika iznosi 548.016 eura.

Mjesečna bruto plaća za namještenika iznosi cca.1100 eura a doprinos na plaću 182 eura. Ukupan trošak plaće za namještenika iznosi mjesečno 1282 eura što na godišnjoj bazi za 9 namještenika iznosi 138.456 eura.

Jedna službenica je na porodiljnom dopustu do listopada 2024. , a na njeno mjesto neće biti zaposlena druga osoba na određeno vrijeme.

Slijedom navedenog, ukupna sredstva potrebna za isplatu bruto plaća u 2024. godini iznose 1.192.000 eura, a planirani iznos je 1.302.904 eura.

Naime, tijekom 2024. godine planira se zapošljavanje još 3 suca, te 1 zapisničara. Razlika od 76.000 eura između potrebnih i planiranih sredstava pokrila bi trošak bruto plaće novozaposlena 3 suca i 1 zapisničara jer vjerojatno neće biti zaposleni odmah na početku godine ,uzimajući u obzir dugotrajnost izbornog postupka, te vjerojatno povećanje plaća državnih službenika kroz novu Uredbu o plaćama.

Doprinosi za zdravstveno osiguranje za 2024. godinu iznose 200.592 eura, a planirano je 209.550 eura, a razlika bi pokrila navedene novozaposlene u 2024. godini.

Planirana sredstva za prekovremeni rad iznose 2000 eura uzimajući u obzir novi Pravilnik o naknadama za dežurstva sudaca, državnih odvjetnika i zamjenika državnih odvjetnika (NN 106/2023).

Plan za 2025. godinu obuhvaća plaće za 17 sudaca, 29 službenika i 9 namještenika i slijedom navedenog predviđeno je 1.304.904 eura za bruto plaće, 2000 eura za prekovremeni rad, te 210.550 eura za doprinose za zdravstveno osiguranje.

Plan za 2026. godinu predviđa 1.306.904 eura za bruto plaće, uzimajući u obzir neznatno povećanje zbog mogućeg rasta osnovica plaća.

2000 eura planirano je za isplatu prekovremenog rada i 212.450 eura za doprinose za zdravstveno osiguranje djelatnika.

**OSTALI RASHODI ZA ZAPOSLENE**

Ostali rashodi za zaposlene uključuju isplatu jubilarnih nagrada i to za 7 zaposlenika u 2024.godini. Dar za djecu u iznosu 100 EUR primit će zaposlenici za 14 djece. Također planirana je i isplata eventualnih pomoći za dugotrajna bolovanja i smrti u obitelji. Planirana je i isplata regresa za 37 djelatnika u iznosu 300 EUR po djelatniku, te božićnice u iznosu 300 EUR po djelatniku. Izračun je kako slijedi:-**2024**. Regres (37x300=11.100 EUR), dar za djecu (14x100EUR=1400EUR),Božićnica ( 37x300=11.100 EUR).Pomoći, nagrade u iznosu 8.497 EUR. Također treba u plan uvrstiti ugovorenu isplatu Uskrsnica koje bi iznosile oko 3.700 eura.Ukupni ostali rashodi za zaposlene u iznosu **35.797** **EUR** planiraju seza **2024.godinu, 35.747 EUR u 2025.godini, te 35.850 EUR u 2026. godini.**

**NAKNADE ZA PRIJEVOZ**

Zaposlenici primaju naknadu za prijevoz na posao i s posla u visini mjesečne karte za javni prijevoz i u visini prosječno 0,18 eur/km ako nemaju organiziran prijevoz po dolasku. Prosječan mjesečni iznos naknada za prijevoz koji varira iz mjeseca u mjesec je oko 2.500 EUR , a ako se uzme u obzir zapošljavanje novih djelatnika kojima će se eventualno isplaćivati naknada za prijevoz taj iznos bi mjesečno iznosio 3000 eura odnosno godišnje je to oko **36.000 EUR u 2024., 36.000 EUR u 2025., te 36.000 EUR u 2026. godini** uzimajući u obzir eventualna povećanja naknade za prijevoz**.**

**MATERIJALNI RASHODI**

**Uredski materijal** obuhvaća papir potreban za pisanje, tonere, koverte, papir s grbom, sredstva za dezinfekciju, čišćenje, higijenska sredstva i ostalo. Plan u okviru ove aktivnosti je u iznosu **30.000 EUR** za 2024. godinu, što je povećanje u odnosu na prethodnu godinu zbog povećanja cijena papirne galanterije, tonera i ostalog. U 2025. godini planiran je iznos od 30.000 **EUR** . U **2026**. godini planira se rashoda za uredski materijal u iznosu **30.000 EUR**.

**Sitni inventar**,također, u 2024.godini na stavci sitnog inventara planira se uvećani iznos od 27.000 eura u odnosu na prethodnu godinu jer se trenutno vrši energetska obnova zgrade, te unutrašnje renoviranje. Bit će potrebno uložiti dodatna sredstva za nabavu novih tepiha, usisavača, rasvjetnih tijela i ostalog. U 2025. godini planiran je iznos od 16.000 eura, te u 2026. 16.000 eura za nabavku sitnog inventara za kojim se ukaže potreba.

**Energija**- planira se iznos od 75.000 eura što je povećanje u odnosu na prethodnu godinu zbog očekivanog rasta cijena energenata prvenstveno električne struje, jer se sada energetskom obnovom prelazi na grijanje uz pomoć električne energije, te ćemo morati povećati snagu kako bi dizalice topline nesmetano radile. Također umjesto lož ulja moramo nabaviti pelete. Vreća peleta košta cca. 6 eura, a za sezonu grijanja planiramo kupovinu oko 3000 vreća peleta.

**Poštanske i usluge telefona** planiraju se u iznosu od oko **25.000 EUR** godišnje u 2024., u **2025**. godini **25.000EUR, te 25.000 EUR u 2026**. godini zbog slanja i otpreme pošte, a što opet ovisi o količini dokumentacije koju treba otpremiti.

**Intelektualne usluge** obuhvaćaju usluge sudaca porotnika koji imaju pravo na isplatu bruto naknade 3,32 EUR po satu prisutnosti na ročištu, naknadu za prijevoz od mjesta boravka do suda, te doprinos za zdravstveno osiguranje koji se plaća na taj bruto iznos u iznosu 7,50% na bruto iznos. Isplaćuju se i naknade za vještačenja kao i usluge prevoditelja i tumača. Rashodi za intelektualne usluge variraju ovisno o predmetima koji se vode na sudu. Naime, na sudu se trenutno vode sporovi s puno okrivljenika, pa suci najavljuju povećane troškove vještačenja. Također , Sud snosi troškove zastupanja i obrane odvjetnika po službenoj dužnosti. Pokazalo se da dosad planirani iznosi nisu bili realni i da ih je bilo potrebno značajno povećati. Slijedom navedenog u okviru ove aktivnosti potrebno je planirati sredstva na **60.000 EUR u 2024. godini, 60.000 EUR u 2025.,te 60.000 EUR u 2026.** godini.

**Zakupnine** koje Sud plaća u sjedištu suda i Stalnoj službi Požega odnose se na najam strojeva za fotokopiranje za koje plaćamo fiksnu mjesečnu naknadu, te naknadu po obračunu stranica mjesečno,te je mjesečni trošak oko 666 EUR, te bi godišnji iznos za najamnine 2024. za opremu bio 8**000EUR**., 8**000 EUR u 2025., te 8.000 EUR u 2026.** Ako bi sadašnji ugovori s tvrtkama Konica Minolta d.o.o. i KSU d.o.o.ostali na snazi.

Ostali materijalni rashodi uključuju **službena putovanja** (6000EUR) a odnose se odlazak sudaca na razne stručne skupove i radionice, seminare i sl. Za 2025. Je planiran iznos od 6000 eura, te 2026 . godinu također 6000 eura.

**Komunalne usluge** obuhvaćaju plaćanje odvoza smeća, opskrbu vodom, vodoprivrednu i komunalnu naknadu za sjedište suda i SS Požega te se planiraju u iznosu 6000 EUR za 2024, 2025, te 2026. Godinu..

**Zdravstvene usluge** planiraju se u iznosu 6000 eura jer se planira sistematski pregled djelatnika, a koji po osobi košta oko 170 eura, te liječnički pregledi za novozaposlene osobe.. Također se i u 2025. godini planiraju sredstva za zdravstvene usluge sistematskih pregleda djelatnika u iznosu 6000 eura, te u 2026. 6000 eura.

**Računalne usluge** obuhvaćaju plaćanje naknade za e račun, godišnji certifikat za COP i planira se iznos od 500 eura za 2024,2025.,2026. godinu.

**Naknade troškova osobama izvan radnog odnosa** odnose se na naknadu putnih troškova svjedoka i zakonskih zastupnika maloljetnih osoba i planiraju se u iznosu 1000 eura za 2024.,2025., i 2026. godinu.

**Premije osiguranja službenog automobila** u Sjedištu suda i SS Požega planira se u 2024. godini **3000 EUR za 2024., 2025., te 2026. godinu.**

**FINANCIJSKI RASHODI**

**Naknade za vođenje redovnog i depozitnog računa** u HPB-u planira se u iznosu 1400 eura jer je došlo do znatnog povećanja navedenih rashoda u odnosu na prethodne godine uslijed preusmjeravanja plaćanja dobavljačima s našeg računa u HPB pa sada mjesečni iznos naknada iznosi oko 100 eura za redovan račun. Dosada se plaćanje vršilo preko Riznice, a sada se novac doznačuje na naš račun, tako da je znatno porasla naknada za platni promet koju moramo mjesečno plaćati. Za 2025. i 2026 . planira se 1400 eura.

**Kamate na leasing** za službeni automobil plaćaju se sada za 2 automobila jer je tijekom 2023. nabavljen novi automobil za potrebe SS Požega, te je za kamate na financijski leasing planirano 1400eura u 2024., 1300 eura u 2025., te 1300 eura u 2026. godini.

**IZDACI ZA NABAVU NEFINANCIJSKE IMOVINE**

**Za otplatu financijskog leasinga,** koji je sklopljen za 2 automobila **s tvrtkom Unicredit d.o.o.**  planiran je iznos od 8000 eura u 2024 godini. U **2025. godini 4500 EUR** jer će prvi automobil biti otplaćen. **U 2026. godini** za navedene rashode planira se 8000 EUR jer će biti vjerojatno potrebno nabaviti novi automobil za potrebe sjedišta suda u Slavonskom Brodu.

**PRIJENOS SREDSTAVA IZ PRETHODNE I U SLJEDEĆU GODINU**

Vlastiti prihodi u iznosu 611 EUR bit će utrošeni tijekom godine u kojoj su i naplaćeni za plaćanje dijela rashoda električne energije i dijela rashoda uredskog materijala, tako da se ne planira prijenos sredstava u financijskom planu za razdoblje 2024.-2026.